Warner Bros. Terpaksa Melepaskan Hakcipta Filem LEGO
Susulan prestasi buruk dua filem LEGO sebelum ini, studio Warner Bros. terpaksa membuat keputusan untuk melepaskan hakcipta filem berdasarkan permainan tersebut. Menurut laporan dari The Hollywood Reporter, Universal Pictures kini menjadi pemegang hakcipta eksklusif untuk penghasilan filem-filem LEGO. Pertukaran pemegang hak bagaimanapun tidak menganggu status penerbit Dan Lin dan syarikat, Rideback. Lin yang menghasilkan empat filem LEGO akan terus dikekalkan dibawah pengurusan Universal. Filem pertama LEGO mula memasuki arean perfileman pada tahun 2014 menerusi filem The LEGO Movie. Filem pertama ini berjaya mencipta kejutan dengan kutipan sebanyak $468.1 juta dolar seluruh dunia. Bagaimanapun, filem-filem LEGO mengalami kesukaran untuk menarik minat penonton selepas itu. Filem spin off berjudul The LEGO Batman Movie mencatatkan penurunan kutipan tiket kepada $312 juta dolar seluruh dunia, dan diikuti filem The LEGO Ninjago Movie yang hanya meraih $123.1 juta dolar seluruh dunia. Filem The LEGO Movie 2: The Second Part merupakan kemuncak kepada kegagalan francais LEGO selepas hanya mampu meraih $191.3 juta dolar seluruh dunia, walaupun filem itu disuarakan pelakon terkenal Chris Pratt. The LEGO Movie 2: The Second Part dihasilkan dengan modal pembikinan sebanyak $100 juta. The LEGO Movie 2: The Second Part The LEGO Movie 2: The Second Part The LEGO Movie 2: The Second Part 